Eelnõu

N A R V A   L I N N A V O L I K O G U

M Ä Ä R U S

Narva









2006. a. nr

REKLAAMIMAKSUMÄÄRUS

Määrus kehtestatakse kohaliku omavalitsuse korralduse seaduse § 5 lõike 2 ja § 22 lõike 1 punktile 2, maksukorralduse seaduse § 3 lõike 3  ning kohalike maksude seaduse § 2 lõike 1, § 5 punktile 5 ja § 10, Narva linna Põhimääruse punktile 8.4.1

1. PEATÜKK. ÜLDSÄTTED

§ 1. Maksu objekt

(1)  Reklaamimaks on kohalike maksude seaduse alusel Narva linna kohaliku omavalitsuse avalik-õiguslike ülesannete täitmiseks vajaliku tulu saamiseks maksumaksjale pandud ning käesolevas määruses sätestatud korras rahaline kohustus, mis kuulub täitmisele määrusega ettenähtud korras, suuruses ja tähtaegadel ning millel puudub otsene vastutasu maksumaksja jaoks.

(2)  Reklaamimaksu maksavad füüsilised ja juriidilised isikud omavalitsuse territooriumil paigaldatud, samuti Narva linna omavalitsuse territooriumil elunevatele ja asuvatele füüsilistele ja juriidilistele isikutele kuuluvatena registreeritud ühissõidukitele paigaldatud kuulutustelt ja reklaamilt.
§ 2. Mõisted

(1)  Käesolevas määruses kasutatakse mõisteid “Reklaami paigaldamise kord” määruses toodud  tähenduses ning samuti:

1) statsionaarne reklaam – reklaamikandjatele paigaldatud reklaam;

2) mittestatsionaarne reklaam – reklaam, mis paigaldatakse müügi-, teenindus- või ettevõtja muu tegutsemiskoha ette ajutiselt mingiks ajaperioodiks ööpäeva jooksul ja mis edastab selle koha kohta teavet, kusjuures ühe poole pind ei ületa 1 m2 ja ei ole kohtkindlalt ühendatud maapinna ega ehitisega;

3) ühissõiduk – sõitjaid tasu eest vedav sõiduk, mis sõidab kindlal sõiduplaanile vastaval liinil;

2. PEATÜKK.  MAKSUSTATAV REKLAAM.  MAKSUNÕUDED JA -KOHUSTUSED
§ 3.  Maksustatav reklaam

(1)  Maksustamisele kuuluvate kuulutuste ja reklaami paigutuskoht on Narva linna haldusterritoorium.

(2)  Igasugune Narva linna haldusterritooriumil paigaldatud kulutused ja reklaam kuulub maksustamisele, välja arvatud:

1)  riigi- ja omavalitsusasutuste kuulutused;

2)  erakondade, valimisliitude ja üksikkandidaatide valimiskampaania kuulutused ja reklaam;

3)  teatrietenduste, kinode, muuseumide, näituste, kultuuri-, spordi- ja heategevuslike ürituste kuulutused ja reklaam;

4)  ehitise siseruumides või ühissõiduki salongides paigaldatud kuulutused ja reklaam;

5)  liiklusmärgi 636 standardi kohaselt paigutatud teave (Eesti Standardi EVS 613-2001 “Liiklusmärgid ja nende kasutamine”);

6)  ehitise ajaks paigaldatud informatsioon ehitusseaduse (RT I 2002, 47, 297) § 29 lõike 2 punktis 3 sätestatud informatsiooniga;

7)  reklaam pindalaga kuni 0,5 m2 (kaasa arvatud) statsionaarse reklaami puhul; 

8)  reklaam, mis on paigaldatud kaubandus- ja teenindushoonete vaateaknal;

9)  reklaam, mis on paigaldatud markiisidel;

10)  Narva linna haldusterritooriumil registreeritud mittetulundusühenduste reklaam;

§ 4.  Maksumäär

(1)  Maksumäära arvestuse aluseks on reklaamiga kaetud pinna (reklaamipinna) 1m2 kuumaksumus. Kui reklaamipinna suurus on täisruutmeetrist erinev, näidatakse reklaamipinna suurus täisruutmeetrites ühe komakohaga. Reklaamipinna suurus määratakse järgmiselt: 

1)  tasapinnalise reklaamikandja puhul reklaami pindalaga, mis on suunatud avalikkusele;

2)  ruumilise reklaamikandja puhul – iseloomulike vaadete tasapinnaliste projektsioonide pindalade summa. 

(2)  Maksumäär reklaamipinna 1m2 eest on 50,00 krooni kalendrikuus, välja arvatud käesolevas määruses § 4 punktides 1 – 3 ja lõikudes 3 - 8 sätestatud juhtudel.

1)  1. Mai, Gerassimovi, Hariduse, Joala, Jõesuu, Juhkentali, Kalda, Kiriku, Lavretsovi, Pähklimäe, Rahu (Rahu tn 15 kuni viaduktini), Raudsilla, Sepa,  Suur, Tuleviku, Vabaduse, Vaivara, Vaksali, Vestervalli, Viru, Võidu tänavatel - 75,00 krooni;

2)  Energia, Grafovi, Kangelaste pr (Tallinna mnt kuni Rakvere tn), Kerese tn (Kreenholmi tn kuni Võidu tn), Koidula, Kreenholmi (kuni Gerassimovi tn), Linda, Malmi, Mõisa, Raja, Rakvere, Rüütli tänavatel - 100,00 krooni;

3)  3.Roheline, 4.Roheline, Aasa, Kerese tn (Puškini tn kuni Kreenholmi tn),  Kosmonaudi, Peetri plats, Peterburi mnt, Puškini tn (Vaivara tn kuni Rakvere tn), Raekoja plats, Rahu (Tallinna mnt kuni Rahu tn 15), Tallinna mnt, Uus põik tänavatel - 150,00 krooni.

(3)  Ühissõiduki välisküljel paigaldatud reklaami kuumaksumäär on 70,00 krooni 1 m2 eest.

(4)  Ühe reklaamilipu kuumaksumäär on 20 krooni.

(5)  Maksumäär ühe reklaamitransparendi eest on 40 krooni ööpäevas.

(6)  Ühe mittestatsionaarse reklaami maksumäär on 55,00 krooni kvartalis.

(7)  Ühe linnateabe reklaamialusele paigaldatud ühe reklaami maksumäär on 5,00 krooni ööpäevas.

(8)  Narva linna haldusterritooriumil registreeritud reklaami avalikustaja puhul moodustab valgusreklaami maksumäär 50 %  käesolevas määruses sätestatud korra § 4 lõikes 2 toodud alusmääradest, välja arvatud § 8 lõike 1 sätestatud juhtudel.
§ 5.  Maksuperiood

(1)  Reklaami maksustamise perioodiks on kvartal. 

(2)  Maksumaksjal tekib maksukohustus arvates reklaami esmakordse eksponeerimise päevast ning lõpeb mahavõtmise järgneval päeval.

§ 6.  Maksu arvutamine ja tasumine

(1)  Maksumaksja arvutab maksudeklaratsioonis tasumisele kuuluva summa, lähtudes käesolevas määruses sätestatud korras § 4 äratoodud maksumääradest, täiskroonides ja tasub selle Narva Linna Arenduse ja Ökonoomika Ameti arveldusarvele. 

(2)  Reklaamimaks tasutakse vastava kvartali esimeseks kuupäevaks. 

(3)  Esmakordse reklaamimaksu tasumise tähtpäev on maksukohustuse tekkimise päevale järgneval esimesel tööpäeval.

(4)  Tasumisele kuuluva maksu arvutamisel lähema kui maksumääraga kehtestatud perioodi eest jagatakse maksu kuumäär 30ga (keskmine päevade arv kuus) ning korrutatakse reklaami paigaldamise päevade arvuga või jagatakse kvartalimaks 90ga ning korrutatakse reklaami paigaldamise päevade arvuga. 

(5)  Enammakstud maksusumma tagastatakse Maksukorralduse seaduses sätestatud alustel ja korras. Käesolevas määruses sätestatud korras § 7 lõikes 3 kohaselt parandatud deklaratsiooni alusel makstud maks tagastatakse 10 kalendripäeva jooksul pärast nimetatud deklaratsiooni esitamist. 

§ 7.  Maksudeklaratsioon
(1)  Reklaamimaksu deklaratsiooni esitatakse Narva Linna Arenduse ja Ökonoomika Ametile vastava kvartali esimeseks kuupäevaks.

(2)  Esmase reklaami paigutamisel on maksumaksja kohustatud esitama Narva Linna Arenduse ja Ökonoomika Ametile maksudeklaratsiooni reklaami paigaldamisele järgneval esimesel tööpäeval.

(3)  Juhul, kui reklaami paigaldamine lõpeb tähtajal, mis erineb maksuperioodist, esitatakse parandatud, õigete andmetega reklaamimaksu deklaratsiooni. Parandatud deklaratsioon esitatakse mahavõtmise päevale järgneval tööpäeval.

(4)  Maksudeklaratsiooni vormi kehtestab linnavalitsus.

3. PEATÜKK. MAKSUSOODUSTUSED

§ 8.  Maksusoodustused

(1) Soodustused valgusreklaami paigaldavatele isikutele esimese aasta jooksul alates esmase paigaldusloa saamisest on:

1)  linna haldusterritooriumil registreeritud isikutele 25 % käesolevas määruses § 4 lõike 2 punktides 1 – 3 määradest;

2)  linna haldusterritooriumist väljaspool registreeritud isikutele 50 % § 4 lõike 2 punktides 1 – 3 määradest.
(2)  Lisamaksusoodustust võib anda reklaami avalikustajale, kes on osutanud rahalist toetust linna haridus-, kultuuri-, spordi-, sotsiaalabi-, tervishoiu-, või kommunaalteenuste objektide ehitamisel või nende ekspluateerimisel jms. 

(3)  Lisamaksusoodustuse suurus ei tohi ületada antud reklaami avalikustaja poolt objektile antud toetuse suurust käesolevas määruses § 8 lõike 2 sätestatus korras.

(4)  Lisamaksusoodustust ei anta taotlejale, kes on maksusoodustuse taotlemisel esitanud valeandmeid või kellel on reklaamimaksu osas maksuvõlg.

(5)  Lisamaksusoodustuse andmise ning selle suuruse otsustab linnavalitsus.

(6)  Taotlus lisamaksusoodustuse saamiseks esitatakse Narva Linna Arenduse ja Ökonoomika Ameti kaudu. Taotlusele lisatakse selle reklaami projekti koopia, mille osas maksusoodustust soovitakse. Projekti koopia taotlusele lisamata jätmisel tagastatakse taotlus läbivaatamata.
4. ÕIGUSED JA KOHUSTUSED

§ 9.  Maksuhaldur, õigused ja kohustused

(1)  Reklaamimaksu halduriks on Narva Linna Arenduse ja Ökonoomika Amet.

(2)  Reklaamimaksu halduril on kõik Maksukorralduse seadusega ettenähtud õigused ja kohustused. 

§ 10.  Maksumaksja, õigused ja kohustused

(1)  Reklaamimaksu maksjad on residendid ja mitteresidendid, avaliku- ja eraõiguslikud juriidilised isikud, füüsilised isikud-ettevõtjad ning füüsilised isikud, kes paigaldatavad reklaami Narva linna haldusterritooriumil.

(2)  Reklaamimaksu maksjal on kõik Maksukorralduse seadusega ettenähtud õigused ja kohustused. 

5. REKLAAMIMAKSU HALDAMINE

§ 11.  Reklaamimaksu haldamine

(1)  Reklaamimaks ja intressid laekuvad kohaliku omavalitsuse eelarvesse.

(2)  Reklaamimaksu kogumist korraldab maksuhaldur.

(3) Vastutus käesoleva maksumääruse rikkumise eest tuleneb Maksukorralduse seadusest.

6. RAKENDUSSÄTTED

§ 12.  Määruse rakendamine

(1)  Määrus jõustub 01.07.2006.a., välja arvatud § 8 lõige 1.

(2)  Määruse § 8 lõige 1 jõustub 01.01.2007.a. 

(3)  Maksumaksjad, kes on reklaami paigaldanud enne käesoleva maksumääruse jõustamist ja jätkavad sama reklaami paigaldamist pärast 01.07.2006, esitavad deklaratsioonid ja tasuvad paigaldatud reklaami eest reklaamimaksu teise kvartali eest vastavalt 27.05.2004.a Narva Linnavolikogu määrusele nr 32/35 kvartalile järgneva kuu 5.kuupäevaks (05.07.2006). Alates 01.07.2006 esitavad samad maksumaksjad maksudeklaratsiooni käesolevas maksumääruses sätestatud korras - vastava kvartali esimeseks kuupäevaks.

(4)  Tunnistada kehtetuks Narva Linnavolikogu 27.05.2004.a määrus nr 32/35 “Reklaamimaks” (KO, 16.09.2004, 188, 1782) alates 01.07.2006.a.
Mihhail Stalnuhhin

Linnavolikogu esimees

